CELEX: C2006/281/15
Language: da
Date: 2006-11-18 00:00:00
Title: Sag C-479/04: Domstolens dom (Store Afdeling) af 12. september 2006 — Laserdisken ApS mod Kulturministeriet (anmodning om præjudiciel afgørelse fra Østre Landsret — Danmark) (Direktiv 2001/29/EF — harmonisering af visse aspekter af ophavsret og beslægtede rettigheder i informationssamfundet — artikel 4 — retten til spredning — konsumptionsreglen — hjemmel — internationale aftaler — konkurrencepolitik — proportionalitetsprincippet — ytringsfrihed — lighedsprincippet — artikel 151 EF og 153 EF)

18.11.2006   
            
            
               DA
            
            
               Den Europæiske Unions Tidende
            
            
               C 281/10
            
         Domstolens dom (Store Afdeling) af 12. september 2006 — Laserdisken ApS mod Kulturministeriet (anmodning om præjudiciel afgørelse fra Østre Landsret — Danmark)
   (Sag C-479/04) (1)
   
   (Direktiv 2001/29/EF - harmonisering af visse aspekter af ophavsret og beslægtede rettigheder i informationssamfundet - artikel 4 - retten til spredning - konsumptionsreglen - hjemmel - internationale aftaler - konkurrencepolitik - proportionalitetsprincippet - ytringsfrihed - lighedsprincippet - artikel 151 EF og 153 EF)
   (2006/C 281/15)
   Processprog: dansk
   Den forelæggende ret
   Østre Landsret
   Parter i hovedsagen
   
      Sagsøger:Laserdisken ApS
   
      Sagsøgt: Kulturministeriet
   Sagens genstand
   Anmodning om præjudiciel afgørelse — Østre Landsret — gyldighed og fortolkning af artikel 4, stk. 2, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10) — rettighedshaverens rettigheder udtømmes kun ved første salg eller anden overdragelse af ejendomsret i Fællesskabet, som foretages af rettighedshaveren eller med dennes samtykke — import af DVD-filmværker fra tredjelande
   Konklusion
   
               1)
            
            
               Gennemgangen af det første spørgsmål har intet frembragt, der kan rejse tvivl om gyldigheden af artikel 4, stk. 2, i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet.
            
         
               2)
            
            
               Artikel 4, stk. 2, i direktiv 2001/29 skal fortolkes således, at bestemmelsen er til hinder for nationale retsforskrifter, hvorefter der indtræder konsumption af retten til spredning af originalværker eller eksemplarer heraf, som markedsføres uden for Det Europæiske Fællesskab af rettighedshaveren eller med dennes samtykke
            
         
      (1)  EUT C 31 af 5.2.2005.